**4-тоқсан**

**«Сандық технологияны пайдаланудағы теңсіздік» бөлімі бойынша бағалау тапсырмалары**

|  |  |
| --- | --- |
| **Оқу** **мақсаты** | 10.2.6.1 әртүрлі графиктік мәтіндердегі (иллюстрация, фотосурет, сызба, шартты белгі) ақпараттарды салыстыру, негізгі идеясын түсіндіру  10.3.6.1 мәтін мазмұнындағы деректі ақпаратты толық анықтап, негізгі ойға өз көзқарасын білдіру және оны бағалау  10. 5. 2. 2 Құрмалас сөйлемдердің жасалу жолдарын білу, жазба жұмыстарында орынды қолдану. |
| **Бағалау критерийі** | *Білім алушы*  - графиктік мәтіндердегі (иллюстрация, фотосурет, сызба, шартты белгі) ақпараттарды салыстырады, негізгі идеясын түсіндіреді  - мәтінге қатысты деректі ақпаратты анықтайды, өз пікірін білдіреді, баға береді |
| **Ойлау дағдыларының деңгейі** | Білу және түсіну. Қолдану |
| **Орындау уақыты** | 25 минут |

**Тыңдалым.**

[**https://youtu.be/4y\_ZcnZgqS4**](https://youtu.be/4y_ZcnZgqS4)

**Тыңдалған мәтін бойынша тапсырмаларды орында.**

**1-тапсырма.**

**Танымал адамдардың М.Шаханов туралы айтқан пікірлерін жаз. 3ұ**

|  |  |
| --- | --- |
| Дайсаку Икеданың пікірі |  |
| Төлен Әбдіковтың пікірі |  |
| Сен М.Шаханов жайлы не айта аласың? |  |

**2-тапсырма**

**М.Шахановтың «Компьютербасты жарты адамдар» өлеңінің әлемге кең тарап, ЮНЕСКО тарапынан қолдау табуының себебін түсіндір. (9-10 сөйлем) 5ұ**

**Мәтінді оқып, төмендегі тапсырмаларды орындаңыз.**

Күн сайын сандық технолгия қарыштап дамып келеді.Ол өмірдің барлық саласына енді.Сандық технология бизнес, медицина, өндіріс тұрмыста кең қолданады. Сандық технологияны қолданатын адамдар саны да өсіп келеді.Сандық технология ақпаратты тез алу үшін қолданылады. Интернетті пайдаланатын кез келген адам бірнеше секундтың ішінде өзіне қажетті ақпаратты не жаңалықты табады.Сандық технологияның дамуы адамзатқа үлкен мүмкіндік беріп отыр.

Сандық технология –әлемге үлкен жаңалық әкелген, әр адамның өміріне өзгеріс әкелген бірегей құбылыс. Жаңа технологиясыз заманауи адамдардың өмірін елестету мүмкін емес. Қазір компьютер, смартфон, тұрмыстық техника әр үйде бар. ХХ ғасырда электр тогін өндіруге 30 жыл кетсе, планшетті компьютер небары 3-4 жылда енді. Әр адам үйден шықпай, интернет арқылы ақпарат алып, білімін толықтырады. Үйден шықпай, ақша табады.Сандық технология медицинада мыңдаған адамдардың өмірін сақтап

қалады. Жоғарғы жабдықтар ауруды ерте анықтап,алдын-алуға мүмкіндік береді. Сонымен қатар, тұрғындардың денсаулығын онлайн-режімде бақылауға жол ашады.

Сандық технологияны қолдану арқылы өндіріс үдерісі жылдамдайды, сапалы өнім алынады. Кез келген ірі ұйым бүкіләлемдік интернет желісіне еніп, қызмет аясын кеңейте алады.Адамдардың қажеттілігін анықтап, соған орай өз өнімдерін өңдіреді, сатады.Қорыта айтқанда, сандық технология бүкіләлемдік инновациялық дамудың мүмкіндіктерін адамзаттың игілігіне жаратады.

<http://almaty-akshamy.kz/sandy-tehnologiya-taby-s-kilti/>

( 182 cөз)

**1-тапсырма**

**Мәтін мазмұнындағы негізгі және қосымша ойға қатысты деректі ақпараттар негізінде кесте-сызба әзірлеңіз. 5ұ**

|  |  |  |
| --- | --- | --- |
| Бір деректі ақпарат | Өз пікірін білдіру | Баға беру |
|  |  |  |
| Бір негізгі ақпарат | Өз пікірін білдіру | Баға беру |
|  |  |  |
| Бір қосымша ақпарат | Өз пікірін білдіру | Баға беру |
|  |  |  |

**2-тапсырма**

**Берілген жай сөйлемдерді құрмалас сөйлемдерге өзгертіп, ойды жалғастырып жаз. 2ұ**

1.Жаңа технологиясыз заманауи адамдардың өмірін елестету мүмкін емес (себеп-салдар бағыныңқы)

2.Сандық технология медицинада мыңдаған адамдардың өмірін сақтап қалады (қарсылықты салалас)

3. Сандық технологияны қолданатын адамдар саны да өсті (шартты бағыныңқы)

4. Әр адам үйден шықпай-ақ интернет арқылы білімін толықтырады (ыңғайлас салалас)